open-index/open-wikipedia-markdown huggingface dataset:
მანზინი

**მანზინი** () — ქალაქი ესვატინის ცენტრალურ ნაწილში, ქვეყნის ერთ-ერთი მსხვილი ქალაქი. ის ასევე ესვატინის მთავარი სამრეწველო ცენტრია. 2008 წლის მონაცემებით ქალაქის მოსახლეობა შეადგენს 78 000 ადამიანს, ძირითადად სვაზის ხალხის წარმომადგენლებს. ქალაქი მანზინის რეგიონის ადმინისტრაციული ცენტრია.

ქალაქი იყო ბრიტანეთ-ბურების კოლონიალური შტაბ-ბინა 1890 წლამდე, მაგრამ დაინგრა 1902 წელს ბურების მეორე ომის შედეგად, როდესაც ადმინისტრაციული ცენტრი გადატანილი იქნა მბაბანეში. 1960 წლამდე ქალაქს სახელად ეწოდებოდა *ბრემერსდორპი*. მატშაპას აეროპორტი მდებარეობს ქალაქის სიახლოვეს.

## ღირსშესანიშნაობები 
პრაქტიკულად მთელი ქალაქი შედგება ოფისებისაგან და სხვადასხვა ობიექტებისგან. მანზინიში, როგორც მბაბანეში ბევრია ადგილობრივი ბაზრები, რომელთაგან ყველაზე დიდები მდებარეობენ *მჰლაკუვანესა* და *მანჩიშანეს* კუთხეში. მანზინის ბაზრების უმრავლესობაში ვაჭრობენ ხილით და ბოსტნეული კულტურებით, სხვადასხვა საშინაო ნივთებით და მკურნალობის ტრადიციული საშუალებებით, ასევე ესვატინში ცნობილი ხელნაკეთი ნივთებით. ნივთების ჩამონათვალი მრავალფეროვანია, მაგრამ მათგან ყველაზე უფრო მთავარია — მექოთნეობის ტრადიციული ნაკეთობები და ხელით გამოთლის ხის ელემენტები, ყელსამკაულები და კრიალოსანი, ბატიკი და ტრადიციული ტანსაცმელი, ტყავის ნაკეთობები და კალათები. ასევე შეიძლება პოპულარული *Ludzino*-ს — შავი თიხის ქოთნის შეძენაც, რომელსაც ხშირად იყენებენ წყლის ან ლუდის შესანახად და დასალევად.

ბაზრებიდან ჩრდილოეთით, *ნგვანეს* ქუჩაზე მდებარეობს ბჰუნი — ქალაქის ერთ-ერთი უახლოესი მოლი. ბაზრებიდან სამხრეთში მდებარეობს Hub — სუპერმარკეტი რამდენიმე რესტორნით. მაგრამ ქალაქის ყველაზე დიდი ღირსშესანიშნაობაა — ნამდვილი კათოლიკური მისია — ქვის შენობა, რომელიც მდებარეობს სანდლაინის ქუჩაზე არსებული ახალი კათედრალური ტაძრის მოპირდაპირე მხარეს.

მანზინიში მდებარეობს მუსიკალური სკოლა — *Nazarene High School*, რომელსაც ჰყავს წარმატებული მომღერალთა ჯგუფი.

## დამეგობრებული ქალაქები 
*  კეილი, გაერთიანებული სამეფო
*  რამალეს-დე-ლა-ვიქტორია, ესპანეთი

## სქოლიო
კატეგორია:ესვატინის ქალაქები
შისელვენი

**შისელვენი** () — ადმინისტრაციული რეგიონი ესვატინის სამხრეთ-დასავლეთში. ტერიტორია — 3779 კმ², მოსახლეობა — 208 454 ადამიანი (2007 წელი). ადმინისტრაციული ცენტრი — ქალაქი ნჰლანგანო. ჩრდილო-აღმოსავლეთიდან ესაზღვრება ლუბომბოს რეგიონს და ჩრდილო-დასავლეთიდან მანზინის რეგიონს, ასევე სამხრეთ აფრიკის რესპუბლიკას სამხრეთიდან.

## ადმინისტრაციული დაყოფა 
შისელვენის რეგიონი დაყოფილია 14 რაიონად (tinkhundla):

* გეგე (Gege)
* ჰოსეა (Hosea)
* კუბუტა (Kubuta)
* მასეიისინი (Maseyisini)
* სამხრეთ მატსანჯენი (Matsanjeni Sud)
* მტსამბამა (Mtsambama)
* ნგუდზენი (Ngudzeni)
* ნკვენე (Nkwene)
* სანდლენი (Sandleni)
* შისელვენი I (Shiselweni I)
* შისელვენი II (Shiselweni II)
* სიგვე (Sigwe)
* ლავუმისა (Lavumisa)
* ზომბოდზე (Zombodze)

## სქოლიო
კატეგორია:ესვატინის რეგიონები
ვახტანგ ლეჟავა

**ვახტანგ (ვატო) ლეჟავა** — თავისუფალი და აგრარული უნივერსიტეტების რექტორი, 2009-2012 წლებში საქართველოს პრემიერ-მინისტრის მრჩეველი, ეკონომიკისა და მმართველობის საკითხებში მრჩეველთა ჯგუფის ხელმძღვანელი.

2004 წელს ის იყო  ინფრასტრუქტურის მინისტრის მოადგილე, 2004, 2007-2008 წლებში ეკავა ეკონომიკური განვითარების მინისტრის მოადგილის პოზიცია, 2005-2007 წელს კი რეფორმების კოორდინაციის საკითხებში სახელმწიფო მინისტრის მოადგილე იყო.

2009-2012 წლებში იყო  პრემიერ-მინისტრის მრჩეველი, ეკონომიკისა და მმართველობის საკითხებში მრჩევალთა ჯგუფის ხელმძღვანელი. 2012 წელს კი ფინანსთა მინისტრის მოადგილედ დაინიშნა.

ვატო ლეჟავა იყო წამყვანი წევრი იმ სამთავრობო გუნდის, რომელიც ატარებდა მნიშვნელოვანი ეკონომიკური, სტრუქტურული, მარეგულირებელ და ბიზნესკლიმატის გაუმჯობესებისკენ მიმართულ რეფორმებს, ისეთებს, როგორების არის: ეკონომიკური თავისუფალების აქტი, სექტორული რეფორმები, პრივატიზაცია, საერთაშორისო ვაჭრობა და საინვესტიციო გარემო.

ის ხელმძღვანელობდა და კოორდინაციას უწევდა საქართველოში ბიზნესგარემოს გაუმჯობესების,  Doing Business-ის რეფორმებს. შედეგად, 2014 წელს მსოფლიო რეიტინგში საქართველომ მე-8 ადგილზე გადმოინაცვლა, 2005 წელს დაკავებული 112-ე ადგილიდან.

ვატო ლეჟავა იყო საქართველოს მხრიდან მომლაპარაკებელი ევროკავშირთან ასოცირების ხელშეკრულების ეკონომიკური ნაწილზე.

2009-2012 წლებში იყო მომლაპარაკებელთა გუნდის მნიშვნელოვანი წევრი საქართველოსა და ევროკავშირს შორის ღრმა და ყოვლისმომცველი სავაჭრო ხელშეკრულების მოლაპარაკებების პროცესში.

იყო საქართველოს წარმომადგენელი ევროსაბჭოს ანტიკორუფციულ სტრუქტურაში (GRECO) და საქართველოს ანიკორუფციული საბჭოს თავმჯდომარის მოადგილე. ამ პერიოდში  საერთაშორისო გამჭვირვალობის კორუფციის აღქმის ინდექსში (2014 წლის რეიტინგში) საქართველომ 51-ზე გადაინაცვლა (2003 წელს - 124-ე ადგილი), რითაც ევროკავშირის ზოგიერთ წევრ ქვეყანას გაუსწრო.

2012 წლიდან ვატო ლეჟავა კანცლერის ამპლუაში მართავს საქართველოში ყველაზე რეიტინგულ უმაღლესი განათლების დაწესებულებას, თბილისის თავისუფალ უნივერსიტეტს, რომელმაც გააორმაგა მიღება, შეინარჩუნა სწავლის მაღალი ხარისხი და კურსდამთავრებულთა დასაქმების მაღალი მაჩვენებელი.

2014-2016 წლებში ის ახორციელბდა  კახა ბენდუქიძის მიერ შექმნილი ფონდის დირექტორის ფუნქციებს, რომელმაც უპრეცედენტო ინვესტიცია აქვს განხორციელებული საქართველოს უმაღლეს განათლებაში ჩადებული 50 მილიონი დოლარის სახით.

2016 წლის აგვისტოდან ვატო ლეჟავა ინიშნება თავისუფალი და აგრარული უნივერსიტეტების რექტორად.

როგორც საკონსულტაციო კომპანიის „რეფორმატიკის“ დამფუძნებელი და პარტნიორი, ის ამჟამად კონსულტაციებს უწევს ცენტრალური ევროპის, აფრიკისა და აზიის რამდენიმე ქვეყნის მთავრობას.

იყო საქართველოს რაგბის კავშირის საბჭოს წევრი (2011-2015).

## რესურსები ინტერნეტში
*ჟურნალი ტაბულა
## სქოლიო
კატეგორია:ქართველი ეკონომისტები
კატეგორია:ქართველი ბიზნესმენები
კატეგორია:თავისუფალი უნივერსიტეტი
კატეგორია:ქართველი ლიბერტარიანელები
ვ
კატეგორია:ცოცხალი ადამიანები
ჩაფულინგი

[thumb|გრაფიტი თურქეთიდან, 2013 წლის ივნისი, იგი ასახავს [LMFAO-ს "Every day I’m Shuffling"-ის სიმღერას, ალბომიდან "Party Rock Anthem", რაც თავისთავად პაროდია რიკ როსის HUSTLIN-ის., რომელიც მან გამოიყენა მომიტინგეების მიმართ). *çapulcu*, როგორც საკუთარი ზედწოდება სწრაფად აიტაცეს აქციის მონაწილეებმა და მოახდინეს სიტყვის რეაპროპრიაცია „ბრძოლა თქვენი უფლებებისთვის“ მნიშვნელობით. ამ სიტყვას ხმარობდნენ ასევე ონლაინ აქტივისტები. იგი გავრცელდა ასევე როგორც ვირუსული ვიდეო.

*ჩაფულინგი* თურქულ ენაში იხმარება ორგვარად: როგორც მისი თავდაპირველი, ორიგინალური მნიშვნელობით, ასევე ნაწარმოები სიტყვა *çapuling*-ის ფორმით. იგი ასევე აქტიურად მკვიდრდება სხვა ენებში. მაგალითად, გამოცემა ჰურიეთი 2013 წელს იუწყებოდა, რომ სიტყვა ჩაფულინგი ახალი ტრანსლიტერაციით დამკვიდრდა გერმანულ ენაში — tschapulieren ან schapulieren. ყოველდღიურმა გამოცემა ახალგაზრდა სამყარომ კი ბერლინის ერთ-ერთ უბანში, კროიცბერგში საპროტესტო გამოსვლებთან დაკავშირებული მოვლენები შემდეგნაირად დაასათაურა: „ბერლინიც ჩაფულირებს“.

## სქოლიო
კატეგორია:თურქული ენის კულტურა
მაპუტუ (მდინარე)

**მაპუტუ** () — მდინარე, რომელსაც ესვატინში დიდი უსუტუს, ლუსუტფუს, ან სუტჰუს მდინარეს ეძახიან, მიედინება სამხრეთ აფრიკის რესპუბლიკის, ესვატინის და მოზამბიკის (მაპუტუს პროვინცია) ტერიტორიებზე. სახელი სუტჰუ ეკუთვნის ბასუტოს ხალხს, რომლებიც ადრე ცხოვრობენ მდინარის სათავეებთან, მაგრამ შემდგომში სვაზის ტომის ხალხის თავდასხმების შედეგად იქიდან წავიდნენ. ეს ასევე ნიშნავს *მუქ-ყავისფერს* და მიუთითებს მდინარის ამღვრეულ წყალზე.

მდინარის პატივსაცემად აქვს დარქმეული სახელი მოზამბიკის დედაქალაქს — მაპუტუ.

მდინარე სათავეს იღებს სამხრეთ აფრიკის მპუმალანგას პროვინციაში მდებარე ქალაქ ამსტერდამის სიახლოვეს, მიემართება აღმოსავლეთით და შედის ესვატინის ტერიტორიაში, სადაც ის ხვდება ლებომბოს მთებში. ხეობის მე-13 კილომეტრზე იქმნება სახელმწიფო საზღვარი ესვატინსა და სამხრეთ აფრიკის რესპუბლიკას შორის. დაახლოებით 20 კმ-ზე, ის ქმნის სახელმწიფო საზღვარს სამხრეთ აფრიკის რესპუბლიკასა (პროვინცია კვაზულუ-ნატალი) და მოზამბიკს შორის. იქ, ნდუმოს ნაკრძალში, ის უერთდება დიდ შენაკადს — მდინარე პონგოლას. შემდეგ ის მოზამბიკის სანაპიროს დაბლობის გავლით, დაახლოებით 85 კმ-ის დინების შემდეგ, ჩაედინება მაპუტუს ყურეში სამხრეთის მხრიდან.

ესვატინში მდინარეს ეძახიან დიდ უსუტუს ან ლუსუტფუს. ის მიედინება ესვატინის ქალაქებში ბჰუნია, ლუიენგო, სიფოფანენი და ბიგ-ბენდი. ქალაქი ბიგ-ბენდი მდებარეობს იმ ადგილთან ახლოს, სადაც მისი მეანდრი საკმაოდ დაკლაკნილია. დიდი უსუტუ ყველაზე უფრო გრძელი მდინარეა ესვატინში და ზღვის დონიდან ყველაზე უფრო დაბალი წერტილია (21 მეტრი). მდინარე გამოიყენება რაფტინგისთვის. მის ნაპირებთან არ არსებობენ დიდი ქალაქები, რაც გამოწვეულია მისი ღრმა, ვიწრო ხეობებით და ხშირი ტყეებით. მიუხედავად ამისა მდინარის სიახლოვეს არსებობენ გოლფის მინდვრები, ოტელები და ნაკრძალები.

## რესურსები ინტერნეტში
* Maputo River Basin - SADC Water Sector ICP Collaboration Portal 

## სქოლიო
კატეგორია:სამხრეთ აფრიკის რესპუბლიკის მდინარეები
კატეგორია:ესვატინის მდინარეები
კატეგორია:მოზამბიკის მდინარეები
რობერტ აბაჯიანი

**რობერტ აბაჯიანი** (; დ. 16 ნოემბერი, 1996, ერევანი, სომხეთი — გ. 2 აპრილი, 2016, მთიანი ყარაბაღი) — სომეხი უმცროსი სერჟანტი, რომელიც მსახურობდა მთიანი ყარაბაღის თავდაცვის არმიაში. სიკვდილის შემდეგ დააჯილდოვეს არცახის გმირის ორდენით, რომელიც მთიანი ყარაბაღის თვითგამოცხადებული რესპუბლიკის უმაღლესი სამხედრო ჯილდოა. იგი ყველაზე ახალგაზრდაა მათ შორის ვინც დააჯილდოეს აღნიშნული ორდენით.

აბაჯიანი 1-2 აპრილის ღამეს რამდენიმე საათის განმავლობაში იბრძოდა 2016 წლის გაზაფხულზე სომხეთსა და აზერბაიჯანს შორის წარმოქმნილი დაპირისპირების დროს. მან თავი აიფეთქა მოახლოებული აზერბაიჯანელების სალდათების სიახლოვეს და დაიღუპა მათთან ერთად.

მთიანი ყარაბაღის საზღვრების გმირული დაცვის გამო, 2016 წლის 8 მაისს აბაჯიანი, სიკვდილის შემდეგ დააჯილდოვეს არცახის გმირის ორდენით.

## სქოლიო
კატეგორია:სომეხი სამხედრო მოღვაწეები
კატეგორია:დაბადებული  16 ნოემბერი
კატეგორია:დაბადებული 1996
კატეგორია:გარდაცვლილი 2 აპრილი
კატეგორია:გარდაცვლილი 2016
ემლემბე

**ემლემბე** () — ესვატინის ყველაზე მაღალი მთა. ის მდებარეობს სამხრეთ აფრიკის რესპუბლიკის სახელმწიფო საზღვართან არსებული მთების მასივის — დრაკონის მთების აღმოსავლეთ ნაწილში. მისი სიმაღლე ზღვის დონიდან შეადგენს 1862 მეტრს.

## რესურსები ინტერნეტში
* Emlembe, Swaziland/South Africa (ინგლ.).

## სქოლიო
კატეგორია:ესვატინის მთები
კატეგორია:სამხრეთ აფრიკის რესპუბლიკის მთები
ათაქულე

**ათაქულე** () — 125 მეტრიანი, მაღალი საკომუნიკაციო და სადამკვირვებლო კოშკი, რომელიც მდებარეობს ცენტრალური ანკარის ჩანქაიას რაიონში და არის ქალაქის ერთ-ერთი მთავარი ღირსშესანიშნაობა. თვითონ ჩანქაიას რაიონი მდებარეობს მთაზე, ამიტომ კოშკის დანახვა ქალაქის ნემისმიერი წერტილიდან შეიძლება თითქმის ნებისმიერ დროს. კოშკის დიზაინი ეკუთვნის არქიტექტორ რაგიფ ბულუჩს. კოშკის სამშენებლო სამუშაოები მიმდინარეობდა 1987 წლიდან 1989 წლამდე. მის ზედა ნაწილში მდებარეობს ღია ტერასა და ბრუნავი რესტორანი სახელად „Sevilla“, რაც სრულ 360 გრადუსიან ბრუნვას ერთ საათს ხარჯავს. „Sevilla“-ს თავზე კიდევ ერთი რესტორანია — „Dome“, რომელიც არ ბრუნავს და მდებარეობს პირდაპირ გუმბათის ქვეშ. ტერასის ქვეშ კაფეა, სახელად „UFO“ (უცხოპლანეტელები). კოშკის ქვედა ნაწილში განლაგებულია სავაჭრო ცენტრი და რამდენიმე შიდა და გარე რესტორანი. კოშკი გაიხსნა 1989 წლის 13 ოქტომბერს, პრეზიდენტ თურგუთ ოზალის მიერ.

თურქულ ენაში, სიტყვა *ata* ნიშნავს „წინაპარს“ (ან „მამა“-ს ძველი თურქულიდან), რომელიც ხშირად გამოიყენება, როგორც მეტსახელი (ATA) მუსტაფა ქემალ ათათურქისთვის, რომელიც თურქეთის რესპუბლიკის დამფუძნებელი და პირველი პრეზიდენტია, ხოლო თურქული სიტყვაა *kule* ნიშნავს „კოშკს“.

## სავაჭრო ცენტრი Atrium 
სავაჭრო ცენტრი *Atrium*-ი კოშკის მიმდებარედ, ასევე გაიხსნა 13 ოქტომბერს 1989 წელს. ეს იყო პირველი თანამედროვე სავაჭრო ცენტრი ანკარაში და მეორე თურქეთში, *Galleria*-ს შემდეგ, რომელიც გაიხსნა სტამბოლში 1987 წელს. სავაჭრო ცენტრი დაიხურა პოპულარობის დაკარგვის გამო, რომელიც გამოწვეული იყო ქალაქში უფრო თანამედროვე სავაჭრო ცენტრების გახსნით. ამ დროისთვის ის დანგრეულია და შენდება, როგორც თანამედროვე სტილის სავაჭრო ცენტრი.

## გალერეა 

Ankara asv2021-10 img17 Atakule.jpg|ათაქულე ღამით
Günbatımında Ankara Atakule.jpg|ათაქულე მზის ჩასვლისას

## რესურსები ინტერნეტში
*Atakule GYO 
*ვირტულ ტურისტი 

## სქოლიო
კატეგორია:კოშკები
კატეგორია:თურქეთის კოშკები
საბჭოთა კავშირის საფეხბურთო ჩემპიონატი 1973

**საბჭოთა კავშირის საფეხბურთო ჩემპიონატი 1973** — საბჭოთა კავშირის საფეხბურთო ჩემპიონატის 35-ე გათამაშება. გამარჯვებული გახდა ერევნის „არარატი“, მეორე ადგილზე გავიდა კიევის „დინამო“, მესამეზე – მოსკოვის „დინამო“. დაიწყო 7 აპრილს და დასრულდა 2 ნოემბერს.

## შედეგები 
### უმაღლესი ლიგა: ცხრილი 
## ჩემპიონი 
## პერიოდიკა
* 
* 

## რესურსები ინტერნეტში 
* The Rec.Sport.Soccer Statistics Foundation.

1973
კატეგორია:1973 წელი ფეხბურთში
თურქვიზიის სიმღერის კონკურსი

**თურქვიზიის სიმღერის კონკურსი** () — ყოველწლიური სიმღერის კონკურსი, რომელსაც ატარებს თურქული მუსიკალური არხი TMB TV. შთაგონებულია ევროვიზიის სიმღერის კონკურსის ფორმატით. პირველი შოუ შედგა ესქიშეჰირში (თურქეთი). ნახევარფინალი გაიმართა 2013 წლის 19 დეკემბერს, ხოლო ფინალი — 21 დეკემბერს. სიმღერის კონკურსში მონაწილეობა შეუძლიათ იმ ქვეყნებს და რეგიონებს, რომლებიც თურქულენოვანია ან თურქული ეროვნებისაა.

## ფორმატი 
თურქვიზიის ყოველწლიური სიმღერის კონკურსი შეიქმნა, TÜRKSOY-ის თანამშრომლობით თურქეთის მუსიკალურ არხთნ TMB TV-სთან. შექმნილია ევროვიზიის სიმღერის კონკურსის ანალოგიური ფორმატით, თურქვიზია აქცენტს პირველ რიგში აკეთებს მონაწილე თურქულ ქვეყნებზე და რეგიონებზე. მონაწილე ქვეყნები და რეგიონები უნდა მიიღო მონაწილეობა ნახევარფინალში. მსაჯი თითოეული ქვეყნიდა აძლევს 1-დან 10-მდე ქულას ყოველი შემსრულებლისთვის, გარდა საკუთარისა. შემდეგ 12-დან 15-მდე ერის წარმომადგენელი გადის ფინალში, სადაც ჟიური განსაზღვრავს გამარჯვებულს. TÜRKSOY-მა განაცხადა, რომ ტელეხმების დანერგვას აპირებს მომავალში.

## მონაწილეობა 
[thumbnail|250px|right|მონაწილეობა [2013 წლიდან:    ]]
მონაწილეობა შეუძლიათ თურქულენოვანი და თურქულენოვანი ქვეყნების და რეგიონების მონაწილეებს ყოველწლიურად თურქვიზიის სიმღერის კონკურსზე, როგორიცაა მაგალითად ყირიმი, ყარაჩაი-ჩერქეზეთი და თურქეთი.

;შენიშვნა

## გამარჯვებულები 
### წლების მიხედვით 
thumb|რუკა გვიჩვენებს გამარჯვებულებს 2013 წლიდან.

### ქვეყანა/რეგიონის მიხედვით 
### ენის მიხედვით 
## მასპინძელი 
[thumb|150px|[თათნეფტ არენა ყაზანში, რომელიც 2014 უმასპინძლა.]]

## იხილეთ აგრეთვე
* ევროვიზიის სიმღერის კონკურსი

## სქოლიო
კატეგორია:მუსიკალური კონკურსები
კატეგორია:თურქვიზიის სიმღერის კონკურსი
ესპერანტოს ბრაილის შრიფტი

**ესპერანტოს ბრაილის შრიფტი** — ესპერანტოსთვის შექმნილი ბრაილის შრიფტი. ამ ანბანზე 1920 წლიდან გამოდის ჟურნალი *Aŭroro*, ხოლო 1904 წლიდან *Esperanta Ligilo*.

## ანბანი 

სურათი:Braille A1.svg|A

სურათი:Braille B2.svg|B

სურათი:Braille C3.svg|C

სურათი:Braille SH.svg|Ĉ

სურათი:Braille D4.svg|D

სურათი:Braille E5.svg|E

სურათი:Braille F6.svg|F

სურათი:Braille G7.svg|G

სურათი:Braille Ï.svg|Ĝ

სურათი:Braille H8.svg|H

სურათი:Braille Ü.svg|Ĥ

სურათი:Braille I9.svg|I

სურათი:Braille J0.svg|J

სურათი:Braille W.svg|Ĵ

სურათი:Braille K.svg|K

სურათი:Braille L.svg|L

სურათი:Braille M.svg|M

სურათი:Braille N.svg|N

სურათი:Braille O.svg|O

სურათი:Braille P.svg|P

სურათი:Braille R.svg|R

სურათი:Braille S.svg|S

სურათი:Braille È.svg|Ŝ

სურათი:Braille T.svg|T

სურათი:Braille U.svg|U

სურათი:Braille Ò.svg|Ŭ

სურათი:Braille V.svg|V

სურათი:Braille Z.svg|Z

## რესურსები ინტერნეტში 
*Ligo internacia de blindaj esperantistoj 

ბრაილის შრიფტი
კატეგორია:ანბანური დამწერლობები
ოტო ბარიჩი

**ოტო ბარიჩი** (; დ. 19 ივნისი, 1933, აიზენკაპელი, ავსტრია — გ. 13 დეკემბერი, 2020, ზაგრები) — ყოფილი ხორვატი-ავსტრიელი ფეხბურთელი და მწვრთნელი. 2004 წლის ევროპის საფეხბურთო ჩემპიონატზე წვრთნიდა ხორვატიის ეროვნული ნაკრებს.

## რესურსები ინტერნეტში 
* პროფილი Soccerway-ზე  
* პროფილი Transfermarkt-ზე  

## სქოლიო
კატეგორია:დაბადებული 19 ივნისი
კატეგორია:დაბადებული 1933
კატეგორია:გარდაცვლილი  13 დეკემბერი
კატეგორია:გარდაცვლილი  2020
კატეგორია:ხორვატი ფეხბურთელები
კატეგორია:ავსტრიელი ფეხბურთელები
კატეგორია:იუგოსლავიის პირველი ლიგის ფეხბურთელები
კატეგორია:ლოკომოტივას ფეხბურთელები
კატეგორია:იუგოსლავიელი ფეხბურთელები
კატეგორია:ავსტრიელი ფეხბურთის მწვრთნელები
კატეგორია:ლასკის მწვრთნელები
კატეგორია:შტუტგარტის მწვრთნელები
კატეგორია:ფენერბახჩეს მწვრთნელები
კატეგორია:2004 წლის ევროპის საფეხბურთო ჩემპიონატის მწვრთნელები
კატეგორია:ავსტრიის ეროვნული საფეხბურთო ნაკრების მწვრთნელები
კატეგორია:ხორვატიის ეროვნული საფეხბურთო ნაკრების მწვრთნელები
კატეგორია:ალბანეთის ეროვნული საფეხბურთო ნაკრების მწვრთნელები
კატეგორია:შტურმი გრაცის მწვრთნელები
კატეგორია:ვენის რაპიდის მწვრთნელები
კატეგორია:ზაგრების მწვრთნელები
კატეგორია:ზაგრების დინამოს მწვრთნელები
კატეგორია:ბუნდესლიგის მწვრთნელები
კატეგორია:სუპერლიგის მწვრთნელები
მიუნხენის შეთანხმება

მინი|ჩემბერლენი მიუნხენიდან დაბრუნების შემდეგ.
**მიუნხენის 1938 წლის შეთანხმება** (საბჭოთა ისტორიოგრაფიაში — **მიუნხენის შეთქმულება;** ჩეხ. Mnichovská dohoda; სლოვაკ. Mníchovská dohoda; ინგ. Munich Agreement; გერ. Münchner Abkommen; ფრ. Accords de Munich; იტალ. Accordi di Monaco) — მიუნხენში 1938 წლის 29 სექტემბერს შედგენილი შეთანხმება. ხელი მოაწერეს იმავე წლის 30 სექტემბერს დიდი ბრიტანეთის პრემიერ-მინისტრის ნევილ ჩემბერლენის, საფრანგეთის პრემიერ-მინისტრის ედუარდ დალადიეს, გერმანიის რაიხსკანცლერის ადოლფ ჰიტლერისა და იტალიის პრემიერ-მინისტრის, ბენიტო მუსოლინის მიერ. შეთანხმება ეხებოდა ჩეხოსლოვაკიის მიერ გერმანიისთვის სუდეტის ოლქის გადაცემას.

## ლიტერატურა 
* Peter Bugge, *Czech Democracy 1918–1938. Paragon or Parody?*, in *Bohemia*, Vol 47, no. 1 2006/2007
* Cole, Robert A. "Appeasing Hitler: The Munich Crisis of 1938: A Teaching and Learning Resource," *New England Journal of History* (2010) 66#2  pp 1–30.

## რესურსები ინტერნეტში 
* The Munich Agreement

კატეგორია:ჩეხოსლოვაკიის ისტორია
კატეგორია:მესამე რაიხი
სუზან ჰეფუნა

**სუზან ჰეფუნა** (; დ. 1962, გერმანია) — გერმანელ-ეგვიპტელი მხატვარი, ფოტოგრაფი, მოქანდაკე და მემონტაჟე.

## ბიოგრაფია
სუზან ჰეფუნა დაიბადა 1962 წელს, ეგვიპტეში, ეგვიპტელი მამის და გერმანელი დედის ოჯახში. ცხოვრების რვა წელი ეგვიპტეში გაატარა, ხოლო მოგვიანებით, გრაცში, ავსტრიაში გადავიდა, ხოლო მათ ძირითად თემას ხის ან ქვის გისოსებით დამზადებული ტრადიციული ეგვიპტური არქიტექტურის მახასიათებლების მქონე სტრუქტურები წარმოადგენს .

2008 წელს, მას ჰქონდა საკუთარი ნამუშევრების სოლო გამოფენა სერპენტაინის გალერეაში. 2009 წელს, მისი 300-მდე ნამუშევარი ვენეციის 53-ე ბიენალეზე იყო გამოფენილი.

## გამოფენები
სუზან ჰეფუნას ნამუშევრები გამოფენილი იყო  ნიუ-იორკის მიმდინარე ხელოვნების ახალი მუზეუმში წარმოდგენილ გამოფენაზე, სახელწოდებით — *„აქ და სხვაგან“* (2014), კაიროში, ლონდონში და ვენაში.

## ჯილდოები
1998 წელს, ჰეფუნა კაიროს ბიენალეზე საერთაშორისო ჯილდოთი დაჯილდოვდა , ხოლო 2013 წელს — პარიზში, თანამედროვე ხელოვნების პრიზი მოიპოვა.

## რესურსები ინტერნეტში
* Susan Hefuna

## სქოლიო
კატეგორია:დაბადებული 1962
კატეგორია:გერმანელი მხატვრები
კატეგორია:ეგვიპტელი მხატვრები
კატეგორია:ცოცხალი ადამიანები
კახოვსკაია (მოსკოვის მეტრო)

**კახოვსკაია** () — მოსკოვის მეტროპოლიტენის სადგური. მდებარეობს ბოლშაია-კოლცევაიას ხაზზე და შედგება 1 კუნძულოვანი ბაქნისაგან. სადგური გაიხსნა 1969 წელს.

## რესურსები ინტერნეტში
*მოსკოვის მეტროპოლიტენის საიტი 

კატეგორია:მოსკოვის მეტროსადგურები
კატეგორია:ბოლშაია-კოლცევაიას ხაზი
ელენე ყიფიანი

**ელენე დიმიტრის ასული ყიფიანი**, *ყიფიანი-ლორთქიფანიძისა*, (დ.  9 მაისი, 1855, ქვიშხეთი — გ. 1890) — ქართველი მწერალი, ჟურნალისტი, მსახიობი, თბილისის თეატრალური დასის ერთ-ერთი შემქმნელი; ცნობილი საზოგადო მოღვაწის დიმიტრი ყიფიანის ქალიშვილი.

## ბიოგრაფია
ელენე დიმიტრის ასული ყიფიანი 1855 წლის 9 მაისს სოფელ ქვიშხეთში დაიბადა. დიმიტრი ყიფიანისა და ნინო ჭილაშვილის ქალიშვილი. ქართველი მსახიობი, თბილისის თეატრალური დასის ერთ-ერთი შემქმნელი, მთარგმნელი, საზოგადო მოღვაწე, ანტონ ლორთქიფანიძის მეუღლე.

ელენე ყიფიანი იყო ქართული თეატრის ერთ-ერთი ფუძემდებელი და მისი შესანიშნავი თამაშით ხელი შეუწყო ქართული თეატრის აღორძიენებას. მას აკაკი წერეთელთან ერთად უთამაშია გედევანიშვილის ,,მსხვერპლში".
მან სხვა თანამოაზრე ქალბატონებთან ერთად დაიწყო სხვადასხვა ლიტერატურის თარგმნა და გამოცემა სახელწოდებით ,,თარგმანი საამო საკითხავ თხზულებათა". ელენე ყიფიანისა და მისი მეუღლის ანტონ ლორთქიფანიძის უშუალო ინიციატივითა და ძალისხმევით დაარსდა ქუთაისის საჯარო ბიბლიოთეკა, მათ ბიბლიოთეკას გადასცეს წიგნადი ფონდით.

ელენე ყიფიანი 1890 წელს ხანგრძლივი ავადმყოფობის შემდეგ გარდაიცვალა. 
## რესურსები ინტერნეტში
* 

კატეგორია:ქართველი საზოგადო მოღვაწეები
კატეგორია:დაბადებული 9 მაისი
კატეგორია:დაბადებული 1855
კატეგორია:გარდაცვლილი 1890
კატეგორია:ხაშურის მუნიციპალიტეტში დაბადებულები
კატეგორია:დიმიტრი ყიფიანი
ე
კომატი

**კომატი** () — მდინარე სამხრეთ აფრიკაში. ესვატინში და სამხრეთ აფრიკის რესპუბლიკაში. სახელი კომატი წარმოშობილია სვატის ენიდან, რაც ნიშნავს "ძროხას", რომელსაც მუდამ აქვს რძე.

მდინარე სათავეს იღებს სამხრეთ აფრიკის რესპუბლიკის ჩრდილო-აღმოსავლეთში მდებარე მპუმალანგას პროვინციაში, რომელიც იმყოფება ზღვის დონიდან დაახლოებით 1800 მეტრზე, შემდეგ მიედინება ესვატინში და იქიდან მოზამბიკში. მისი სიგრძე შეადგენს 480 კმ-ს, მდინარის აუზის ფართობია — დაახლოებით 50 000 კმ². მისი წლის საშუალო მდინარეული ჩამონადენის რაოდენობა შესართავთან შეადგენს 111 მ³/წმ-ში. ჩაედინება ინდოეთის ოკეანეში.

აქვს რამდენიმე შენაკადი. მდინარის წყალი გამოიყენება მოსარწყავად. სამხრეთ აფრიკის რესპუბლიკის მპუმალანგას პროვინციის მდინარის ნაპირებზე მდებარეობს ეროვნული პარკი ნკომაზი (Nkomazi).

## რესურსები ინტერნეტში
* The Maguga Dam Project 
* Key rivers of South Africa

## სქოლიო
კატეგორია:სამხრეთ აფრიკის რესპუბლიკის მდინარეები
კატეგორია:ესვატინის მდინარეები
კატეგორია:მოზამბიკის მდინარეები
ჯეის ნორმანი

**ჯეის ნორმანი** ( დ. 21 მარტი, 2000) — ამერიკელი მსახიობი. ცნობილია ჰენრი ჰარტის როლით ტელეარხ Nickelodeon-ის სერიალში „საშიში ჰენრი“.

დაიბადა ნიუ-მექსიკოს ქალაქ კორალესში. სამხრეთ კალიფორნიაში გადავიდა 8 წლის ასაკში. ჰყავს უფროსი და და ძმა, გლორი და ქსანდერი.

პირველად ტელეეკრანებზე 2012 წელს გამოჩნდა, როდესაც მიიღო მონაწილეობა დისნეის სერიალში „ჯესი“. 2014 წლიდან თამაშობს მთავარ როლს Nickelodeon-ის სიტკომში „საშიში ჰენრი“. ასევე მონაწილეობა მიიღო Nickelodeon-ის ფილმებში „ადამის გაყოფა“ და „რუფუსი“. 2016 წელს გაახმოვანებს ანიმაციური ფილმის — „სპარკის“ მთავარ გმირს.
## ჯილდოები 
## რესურსები ინტერნეტში
*ოფიციალური საიტი 

## სქოლიო
კატეგორია:დაბადებული 21 მარტი
კატეგორია:დაბადებული 2000
კატეგორია:ამერიკელი მსახიობები
კატეგორია:მსახიობები ანბანის მიხედვით
კატეგორია:ცოცხალი ადამიანები
ვარდენი მოსტიჭიანი

**ვარდენი მოსტიჭიანი** (დ. 24 ივნისი, 1953, სტამბოლი) — ბოსტონში დამკვიდრებული სომეხ-ამერიკელი მხატვარი.

## ბიოგრაფია
ვარდენი მოსტიჭიანი დაიბადა 1953 წლის 24 ივნისს, სტამბოლში, სომეხი დედისა და მამის ოჯახში. განათლება მიიღო სურბ მესროპიანის სკოლაში, მოგვიანებით კი — ავსტრიის წმინდა გიორგის სახელობის გიმნაზიაში. 16 წლის ასაკში, მოსტიჭიანიბოსტონში, მასაჩუსეტში გადავიდა და ლინის კლასიკურ უმაღლეს სკოლაში, შემდეგ კი კალიფორნიის ხელოვნების ინსტიტუტში განაგრძო სწავლა. 1979 წელს, დაამთავრა ცენტრალური ფლორიდის უნივერსიტეტის სახვითი ხელოვნებს კოლეჯი ორლანდოში.

1980-იან წლებში, უოტერტაუნში, მასაჩუსეტსში, AGBU-ს სკოლაში ხელოვნებას და სომხურ ენას ასწავლიდა.

ვარდენი მოსტიჭიანის ნამუშევრების უმეტესობაში სომხურ თემებს წამყვანი ადგილი უკავია. მისი ნახატები გამოფენილი იყო მრავალ გალერეასა და მსოფლიოს სხვადასხვა ადგილებში: ბოსტონი, მასაჩუსეტსი, პარიზი, უოტერტაუნი, ამერიკის სომხური ბიბლიოთეკა და მუზეუმი, კემბრიჯი, ნიუ-იორკი, სტამბოლი, გერმანია. 
ამჟამად, მისი ნამუშევრები გამოფენილია ერევნის მიმდინარე ხელოვნების მუზეუმში, ცენტრალური ფლორიდის უნივერსიტეტის სახვითი ხელოვნების კოლეჯსა და რამდენიმე პირად კოლექციაში.

## რესურსები ინტერნეტში
* Official page
* Varteni Mosditchian: Biography
* Varteni Mosdichian 
* Varteni Mosdichian at molorakfilms.com 
* Varteni Mosdichian at artslant.com 

## სქოლიო
კატეგორია:დაბადებული 1953
კატეგორია:სომეხი მხატვრები
კატეგორია:დაბადებული 24 ივნისი
კატეგორია:ცოცხალი ადამიანები
რიფსიმე სიმონიანი

**რიფსიმე სიმონიანი** (; დ. 2 იანვარი, 1916, ყარსი — გ. 28 სექტემბერი, 1998, ერევანი) — სომეხი მხატვარი და მოქანდაკე, რომელმაც ფასდაუდებელი წვლილი შეიტანა დეკორატიული ხელოვნების და კერამიკის განვითარებაში; სომხეთის სსრ-ის სახალხო მხატვარი (1974).

## ბიოგრაფია
რიფსიმე სიმონიანი დაიბადა 1916 წლის 2 იანვარს, ყარსში. 1945 წელს, დაამთავრა თბილისის სამხატვრო აკადემია, სკულპტურის და კერამიკის სპეციალობით. 1956 წლიდან, იგი ერევნის სახელმწიფო ხელოვნებისა და თეატრის ინსტიტუტის კერამიკის განყოფილების ხელმძღვანელი იყო. 1977 წელს, სიმონიანი პროფესორის ხარისხით დაჯილდოვდა. 1945 წელს, მან სომეხ მხატვართა ასოციაციაში დეკორატიულ-გამოყენებითი ხელოვნების განყოფილება ჩამოაყალიბა, რომელსაც 1975 წლამდე ხელმძღვანელობდა. მისი შემოქმედებითი განვითარება დაიწყო ფაიფურის და თიხის მინიატურებიდან თიხის ქანდაკებებამდე, რომლებიც ამჟამად ერევნის და მოსკოვის საჯარო და მუნიციპალურ შენობებთან, ქუჩებსა და პარკებში იკავებს ადგილს.

რიფსიმე სიმონიანი სომხური დეკორატიულ-გამოყენებითი ხელოვნების დამფუძნებელია. მის ნამუშევრებში, კერამიკის ფორმა და შეფერილობა, ორნამენტების მახასიათებლები და გამოსახულებები, რომლებიც მათ საფუძველს ქმნიან, სომხეთის გამომხატველია. საკუთარ შემოქმედებაში, რიფსიმე სიმონიანი ასევე უშუალოდ ეხებოდა სომხურ ლიტერატურას: ეროვნული მითები და ლეგენდები, საიათნოვას და ოვანეს თუმანიანის პოეზია, ავეტიქ ისააკიანის დახვეწილი და მრავალფეროვანი ტექსტები.

სიმონიანი საკუთარ ნამუშევრებს მხატვრობაში ცნობილ მოღვაწეებს და არამ ხაჩატურიანის, კონსტანტინ სარაჯევის, ავეტიქ ისააკიანის, სტეფან ზორიანის, ზენაიდა პალის, რუბენ პარონიანის და სხვათა ქანდაკებებს უკავშირებდა.

## ჯილდოები
* 1974 — სომხეთის სსრ-ის სახალხო მხატვარი
* რესპუბლიკურ, ფედერალურ და საერთაშორისო გამოფენებში მონაწილეობით, მან მოიპოვა რამდენიმე დიპლომი (ჟენევა — 1965; იტალია — 1969, 1971, 1972; ვილნიუსი — 1971; ვალარისი — 1970, 1972, 1978, 1980) და 1962 წელს, პრაღაში, ვერცხლის მედლით დაჯილდოვდა.

## ოჯახი
* მეუღლე – რუბენ პარონიანი (ქირურგი);
* ვაჟი – არცვინ გრიგორიანი (არქიტექტორი).

## გალერეა

Արմենուհի.jpg|„არმენუჰი“, შეყვარებულების პარკი, ერევანი, სომხეთი
«Մայրություն».jpg|„დედობა“, ერევანი, ნორ-ნორქის რაიონი
Քանդակ «Ընկերուհիներ», ArmAg (1).JPG|„მეგობრები“, გიუმრი

## რესურსები ინტერნეტში
*Образ армянки украшает парк в центре Еревана

## სქოლიო
კატეგორია:დაბადებული 2 იანვარი 
კატეგორია:დაბადებული 1916
კატეგორია:გარდაცვლილი 28 სექტემბერი
კატეგორია:გარდაცვლილი 1998
კატეგორია:სომეხი მხატვრები
კატეგორია:სომეხი მოქანდაკეები
კატეგორია:თბილისის სახელმწიფო სამხატვრო აკადემიის კურსდამთავრებულები
კატეგორია:სომხეთის სსრ-ის სახალხო მხატვრები
კატეგორია:ხალხთა მეგობრობის ორდენის კავალრები
კატეგორია:მხატვრები ანბანის მიხედვით
რუსული განმანთავისუფლებელი არმია

**რუსული განმათავისუფლებელი არმია **(; ხშირად მოიხსენიებენ არაოფიციალური შემოკლებით **РОА**) — რუსი ხალხის განმათავისუფლებელი სამხედრო კომიტეტის დასახელება. იბრძოდნენ მესამე რაიხის მხარეზე საბჭოთა კავშირის წინააღმდეგ. რუსული ანტი-საბჭოთა მოტორიზებული ნაწილების და რუსი კოლაბორაციონისტების ერთობლიობა. ჩამოყალიბდა სხვადასხვა გერმანული სტრუქტურების მიერ მეორე მსოფლიო ომის დროს. ძირითადად იყენებდნენ როგორც ბატალიონებს და ასეულებს.

1942 წლის 27 დეკემბერს გენერალ-ლეიტენანტი ანდრეი ვლასოვი და ვლადიმერ ბაერსკი გახდნენ „სმოლენსკის დეკლარაციის“ ავტორები, რომელშიც მათ გერმანელებს რგა-ს ორგანიზება შესთავაზეს. არმია იყო მოხსენიებული როგორც „რუსეთის კომუნიზმისგან განთავისუფლებისთვის“ შექმნილი სამხედრო შენაერთი. პროპაგანდისტული მიზეზებით, მესამე რაიხის მთავრობამ არმიის შექმნაზე მედიის საშუალებით გამოაცხადა, თუმცა, არმიის ორგანიზებისთვის არაფერი გააკეთა. ამ მომენტიდან ყველა რუსს, რომელიც გერმანულ არმიაში მსახურობდა, შეეძლო თავი რგა-ს ჯარისკაცად მიეჩნია. აღსანიშნავია, რომ „რგა“ მხოლოდ ფურცელზე არსებობდა.

„რგა“-ს ქვედანაყოფების ფორმირება 1943 წელს დაიწყო. მათ ძირითადად სსრკ-ს ოკუპირებულ ტერიტორიაზე წესრიგის დასაცავად იყენებდნენ.

## სქოლიო
კატეგორია:უცხოელ მოხალისეთა ერთეულები ვერმახტში
Electronic Gaming Monthly

***Electronic Gaming Monthly*** (ხშირად შემოკლებით მოიხსენიებენ როგორც ***EGM***) — ამერიკული ყოველთვიური ვიდეო თამაშების ჟურნალი, რომელიც აქვეყნებს სიახლეებს ვიდეო თამაშების ინდუსტრიიდან, ინტერვიუებს, მიმოხილვებსა და პრევიუებს. 

ჟურნალი დააარსეს სტივ ჰარისმა და ჯეფ პიტერსმა 1988 წელს. 2009 წლამდე გამოსცემდა კომპანია Ziff Davis, ხოლო დღესდღეობით უშვებს EGM Media, LLC. ქვეყნდება ჟურნალის ორი ვარიანტი: ბეჭდვითი, რომელიც გამოდის ერთ თვეში ერთხელ და ციფრული ვერსია — ყოველ ერთ კვირაში. 2006 წლის დეკემბერს ჟურნალმა შეიცვალა ლოგოტიპი, გაჩნდა ახალი რუბრიკები და გაფართოებული მიმოხილვები.

## რესურსები ინტერნეტში
* 
**EGM მექსიკა*
**EGW ბრაზილია* 
**EGM თურქეთი* 
**EGM Live* / 1up* 

## სქოლიო
კატეგორია:ამერიკული ყოველთვიური ჟურნალები
კატეგორია:ამერიკული ვიდეო თამაშების ჟურნალები
კატეგორია:1988 წელს დაარსებული ჟურნალები
ფუნდრუკი

**ფუნდრუკი** — უძველესი ქართული ტერმინი. იხმარებოდა ყოველგვარი ხალისიანი ქმედობის (სპორტული თუ გასართობი) გამოსახატავად, აგრეთვე ცეკვის სინონიმადაც.

## ლიტერატურა
კრის აველონი

**კრის აველონი** (; დ. 27 დეკემბერი, 1972) — ამერიკელი ვიდეო თამაშების დიზაინერი და კომიკსების მწერალი, რომელიც ყველაზე მეტად ცნობილი არის კომპანიებში Interplay-სა Obsidian Entertainment-ში მუშაობით. მას მონაწილეობა აქვს მიღებული ისეთი თამაშების შექმნაში, როგორებიც არის *Fallout 2*, *Fallout: New Vegas*, *Wasteland*, ''Baldur's Gate*, *Planescape: Torment* და ა.შ.

## ისტორია
აველონი არის სიცილიელი ემიგრანტების შთამომავალი. მან დაამთავრა ტომას ჯეფერსონის სახელობის მეცნიერებისა და ტექნოლოგიების უმაღლესი სკოლა. სკოლის დამთავრების შემდეგ, შევიდა ვილჰელმისა და მარიას სახელობის კოლეჯში, სადაც მიიღო ბაკალავრის ხარისხი. კრისმა დაიწყო მოღვაწეობა მას შემდეგ, რაც მიიღო მონაწილება *Dungeons & Dragons*-ის შემუშავებაში. 1997 წელს დაიწყო მუშაობა კომპანია Interplay Entertainment-ში, სადაც გახდა 1998 წელს გამოსული ცნობილი თამაშის *Fallout 2*-ის ერთ-ერთი მთავარი შემქმნელი, ხოლო შემდეგ მუშაობდა მის გაგრძელებაზე. *Fallout 2*-ზე მუშაობის პარალელურად იგი სათავეში ჩაუდგა *Planescape: Torment*-ის შექმნას.

აველონი ასევე მონაწილეობდა *Icewind Dale*-ის ყველა სერიის შემუშავებაში, რომლებიც გამოიშვა 2000-2002 წლებში. როგორც დიზაინერმა მიიღო მონაწილება *Baldur's Gate: Dark Alliance*-ისა და (2001) შექმნაში *Champions of Norrath* (2004) და იყო გაუქმებული თამაშის *Van Buren*-ის მთავარი დიზაინერი. ამის შემდეგ მან დატოვა Interplay.

Interplay-ის დატოვების შემდეგ, გახდა Obsidian Entertainment-ის ერთ-ერთი დამფუძნებელი. აველონი მუშაობდა როლურ თამაშებზე: *Knights of the Old Republic II* (2004), *Neverwinter Nights 2* (2006) და *Alpha Protocol*. 2015 წლის 9 ივნისს გახდა ცნობილი, რომ კრის აველონმა დატოვა Obsidian Entertainment. 2015 წლის 25 სექტემბერს Larian Studios-მა განცხადა, რომ კრისი იმუშავებს მათ კომპანიაში  *Divinity: Original Sin 2*-ის შექმნაზე.

## თამაშები
* *Star Trek: Starfleet Academy* (1997)
* *Fallout 2* (1998)
* *Descent to Undermountain* (1998)
* *Planescape: Torment* (1999)
* *Icewind Dale* (2000)
* *Icewind Dale: Heart of Winter* (2001)
* *Baldur's Gate: Dark Alliance* (2001)
* *Icewind Dale II* (2002)
* *Van Buren* (2003 — გაუქმებული)
* *Lionheart: Legacy of the Crusader* (2003)
* *Champions of Norrath* (2004)
* *Star Wars: Knights of the Old Republic II: The Sith Lords* (2004)
* *Neverwinter Nights 2* (2006)
* *Neverwinter Nights 2: Mask of the Betrayer* (2007)
* *Alpha Protocol* (2010)
* *Fallout: New Vegas* (2010)
* *Wasteland 2* (2014)
* *FTL: Advanced Edition* (2014)
* *Pillars of Eternity* (2015)
* *Torment: Tides of Numenera* (2016)
* *Divinity: Original Sin 2* (2016)
* *Fallout: Los Angeles'' (2016)

## რესურსები ინტერნეტში
* [კრის აველონი საიტზე MobyGames(https://ka.wikipedia.org/wiki/MobyGames)]
* Chris Avellone at The Vault, the Fallout wiki
* 
* ინტერვიუ კრის აველონთან საიტზე The Guardian

## სქოლიო
კატეგორია:დაბადებული 27 დეკემბერი
კატეგორია:დაბადებული 1971
კატეგორია:ამერიკელი კომიკსების მწერლები
კატეგორია:ამერიკელი ვიდეო თამაშების დიზაინერები
კატეგორია:Black Isle Studios
კატეგორია:Dungeons & Dragons-ის ვიდეო თამაშების დიზაინერები
კატეგორია:Fallout სერიის შემქმნელები
კატეგორია:Obsidian Entertainment
კატეგორია:ცოცხალი ადამიანები
ზეუგმის მოზაიკის მუზეუმი

thumb|250px|"ბოშა გოგოს" მოზაიკა ზეუგმის მოზაიკის მუზეუმში.
**ზეუგმის მოზაიკის მუზეუმი** () — მუზეუმი, რომელიც მდებარეობს თურქეთის ქალაქ გაზიანთეფში. არის მსოფლიოს ყველაზე დიდი მოზაიკის მუზეუმი, რომელიც შეიცავს 1700 კვადრატულ მეტრს მოზაიკას. გაიხსნა საჯაროდ 2011 წლის 9 სექტემბერს.

მოზაიკის მუზეუმი მდებარეობს ზეუგმაში, ვარაუდობენ, რომ მუზეუმის დამაარსებელია ალექსანდრე მაკედონელის დიდი არმიის ერთ-ერთი გენერალი. საგანძური, მათ შორის, მოზაიკაც, უცნობი იყო 2000 წლამდე, როდესაც არქეოლოგიური ნივთები გამოჩნდა მუზეუმებში და როდესაც დაიგეგმა ახალი კაშხლების აგება ევფრატზე, რომელიც ნიშნავდა, რომ ზეუგმის დიდი ნაწილი სამუდამოდ დატბორებოდა. და მკვლევარების გუნდი, აგრძელებს პროექტზე მუშაობას.

90,000 კვადრატული ფუტის მუზეუმს ახასიათებს 7,500 კვადრატული ფუტის საგამოფენო დარბაზი და ცვლის ბარდოს ეროვნულ მუზეუმს ტუნისში, როგორც მსოფლიოს ყველაზე დიდ მოზაიკის მუზეუმს.

## რესურსები ინტერნეტში
* 500-ზე მეტი მოზაიკის სურათების გალერეა

## სქოლიო
კატეგორია:თურქეთის არქეოლოგიური მუზეუმები
კატეგორია:2011 წელს დაარსებული მუზეუმები
კატეგორია:მუზეუმები ანბანის მიხედვით
GamesMaster

***GamesMaster*** — ყოველთვიური, მრვალფორმატიანი კომპიუტერული და ვიდეო თამაშების ჟურნალი, რომელიც გამოიცემა დიდ ბრიტანეთში Future plc-ის მიერ.. იგი არის ყველაზე მეტად გაყიდვადი მრავალფორმატიანი ჟურნალი გაერთიანებულ სამეფოში, რომლის გაყიდვები აჭარბებს თავისსავე დაძმობილებულ ჟურნალ *Edge-ს.

## ისტორია
ჟურნალი დაარსდა 1993 წელს, როგორც ამავე სახელწოდების სატელევიზიო შოუს დამატება, თუმცა, როდესაც შოუმ ტრანსლაცია შეწყვიტა, ჟურნალმა გააგრძელა ფუნქციონირება.

ჟურნალი აქვეყნებს ვიდეო თამაშების მიმოხილვებსა და წინასწარ მიმოხილვებს, ასევე მოიცავს სიახლეებს ვიდეო თამაშების ინდუსტრიიდან, პოსტერებს, ჟურნალის მკითხველთა წერილებსა და ყოველთვიურ შეჯიბრებს.

## *GamesMaster Philippines*
2003 წელს ფილიპინურმა გამომცემელმა Summit Media-მ დაიწყო *GameMaster*-ის ფილიპინებში გამოშვება. თავდაპირველად, ჟურნალის ღირებულება შეადგენდა 95 ფილიპინურ პესოს ($2.06 ან £1.34 2009 წლის მონაცემით), თუმცა შემდეგ, ფასი გახდა 100 პესო ($2.17 ან £1.34 2009 წლის მონაცემით). გამოცემამ სწრაფად მოიპოვა პოპულარობა ადგილობრივ საზოგადოებაში. *GamesMaster Philippines*-ის გამოცემა შეწყდა 2006 წელს კორპორატიული რესტრუქტურიზაციიდან გამომდინარე.

## *GamesMaster in Arabic''
1996–1999 წლებში ლიბანური გამომცემლობა უშვებდა ჟურნალის ბრიტანულ ვერსიას არაბულ ენაზე. მიუხედავად უხარისხო თარგმანისა, ჟურნალი იყიდებოდა კარგად, მიზეზ იყო ის, რომ აღნიშნულ რეგიონში იყო დიდი მოთხოვნა ვიდეო თამაშებზე და ასევე ის, რომ ამგვარი პროექტი, მანამდე არცერთ გამომცემელს არ განუხორციელებია.

## რესურსები ინტერნეტში
*Golden Joystick Awards

## სქოლიო
კატეგორია:ბრიტანული ვიდეო თამაშების ჟურნალები
კატეგორია:1993 წელს დაარსებული ჟურნალები
კატეგორია:ყოველთვიური ბრიტანული ჟურნალები
ექვთიმე გრძელი

**ექვთიმე გრძელი** — ქართველი საეკლესიო მოღვაწე ბაგრატ მეფის დროს, მოღვაწეობდა ჯავახეთის წყაროსთავში.

## ბიოგრაფია
ექვთიმეს და მონოფიზიტი სოსთენას რელიგიური პექრობა აღწერილია მიხეილ საბინინის „საქართველოს სამოთხეში“. როგორც ნაწარმოებიდან ირკვევა, ექვთიმე სამშობლოში ანჩაში დაბრუნდა იერუსალიმში ყოფნის შემდეგ. გზად გამოიარა ანტიოქია და რომი, ალექსანდრია და კონსტანტინოპოლი.

## ლიტერატურა
* მ. საბინინი, „სიტყჳს გება ბერისა ეფთჳმე გრძელისა, სოსთენის მიმართ, სომეხთ მოძღურისა“, «საქართველოს სამოთხე», 1882, გვ. 615-621

კატეგორია:ქართველი მწიგნობრები
მარანგის ბრძოლა

**მარანგის ბრძოლა** — ბრძოლა რომის იმპერიისა და სასანიანების იმპერიის ძალებს შორის. გაიმართა 363 წლის 26 ივნისს. ბრძოლაში დაიღუპა რომის იმპერატორი იულიანე.

## ისტორია 
363 წელს იმპერატორი იულიანე შეიჭრა სპარსეთში. თავდაპირველად მნიშვნელოვან წარმატებებს მიაღწიეს რომაელებმა (ლეგიონი სპარსეთის დედაქალაქ ქტესიფონამდე მივიდა), მაგრამ იულიანემ ჩათვალა, რომ ქალაქის აღება შეუძლებელი იყო და გადაწყვიტა ქალაქის დატოვება. დაწვა ფლოტი, რომელიც აგებული იყო იმისათვის, რომ საკვები მიეწოდებინა რომაელთათვის. რომაელების გამოსვლა საკმაოდ გაჭიანურდა, დაიწყო შიმშილი.

ომის მსვლელობას აღგვიწერს ისტორიკოსი ამიანე მარცელინუსი ნაშრომში „ქმედებანი“. ბრძოლაში დაიღუპა თავად იმპერატორი. გამარჯვება სპარსელებს დარჩათ.

## ლიტერატურა 
*Ammianus Marcellinus' works in English at the Tertullian Project with introduction on the manuscripts
*Browning, Robert, *The Emperor Julian*, University of California Press, 1976, ISBN 0-520-03731-6
*Kaveh Farrokh, *Sassanian Elite Cavalry AD 224-642*, Osprey Publishing, 2005
*David S. Potter, *The Roman Empire at Bay AD180-395*, Routledge, 2004

## სქოლიო
კატეგორია:რომის იმპერიის ბრძოლები
კატეგორია:სასანიანთა ბრძოლები
კატეგორია:IV საუკუნის ბრძოლები
კატეგორია:363 წლის ბრძოლები
Space Station 13

**Space Station 13** (ან **SS13**) — დაღმავალი ხედის როლური მრავალმოთამაშიანი ვიდეო თამაში BYOND თამაშის ძრავაზე, რომლის პირველი ვერსია გამოვიდა 2003 წელს. თამაში არის დაფუძნებული ფილების გრაფიკაზე და არის 2D.

თამაშის მოქმედება ხდება მომავალი დროის კოსმოსურ სადგურზე, სადაც მოთამაშეები ირჩევენ სხვადასხვა საქმიანობას, მოთამაშეების მოქმედებები სხვადასხვა პროფესიებით კი იწვევს სხვადასხვა შედეგებს.

მისი პოპულარულობა შეიმჩნეოდა სხვადასხვა საიტებზე როგორიცაა Something Awful, 4chan, Reddit და სხვა. ასევე თამაში იყო ნახსენები ვიდეოთამაშების სხვადასხვა ჟურნალში.

## თამაშის პროცესი 
Space Station 13-ის ყოველ რაუნდის დასაწყისში, მოთამაშეებს ეძლევათ დრო მოარგონ და შეასწორონ თავისი პერსონაჟი და აირჩიონ პროფესია, როგორიცაა დამლაგებელი ან ინჟინერი, რაც კარნახობს მოთამაშეებს თავის როლზე კოსმოსურ სადგურზე. ყოველი რაუნდი მინდინარეობს მოთამაშეების მოქმედებების მიხედვით.

მოთამაშეს შეუძლია გამოიყენოს თითქმის ყველა ობიექტი სადგურზე, მოთამაშეს შეუძლია შეცვალოს თავისი "განზრახვა" რითიც იცვლება მოქმედება სხვადასხვა ობიექტზე.

თამაშს აქვს სრული ელექტრობის, ბიოლოგიის, ატმოსფერის, ქიმიის და სხვა რთული ობიექტების და გარემოებების კონტროლის სიმულაცია.

სხვადასხვა სერვერებს აქვთ სხვადასხვა სადგურის კონსტრუქცია, თუმცა ძირითადად არსებობს რვა დეპარტამენტი.

* სამეთაურო (იღებს სამეთაურო როლებს სადგურზე).
* უშიშროება (იცავს კანონს, მშვიდობას და პასუხობს სასწრაფო გამოძახებებს).
* საინჟინრო (უზრუნველყოფს ელექტრობას და ატმოსფერულ სისუფთავეს).
* სამეცნიერო (იკვლევს ტექნოლოგიას და ქმნის სხვადასხვა რობოტებს სადგურზე).
* სამედიცინო (უზრუნველყოფს ეკიპაჟის ჯანმრთელობას, ატარებს ქირურგიულ ოპერაციებს, ქმნის კლონებს და იკვლევს ვირუსებს).
* სამარაგო (აწარმოებს სამთო სამუშაოებს მინერალების მოსაპოვებლად, უკვეთავს მარაგს ეკიპაჟისთვის).
* სასევისო (ასუფთავებს სადგურს და ამარაგებს მათ საჭმლით და სასმელებით)
* რობოტები (შეადგენს სადგურის ხელოვნური ინტელექტს და კიბორგებს, რომლებიც ხშირად არიან მიბმული რობოტიკის სამ კანონზე, რომელიც უფლებას არ აძლევთ მათ ჩაიდინონ კრიმინალური აქტები, როგორიცაა თავდასხმა ეკიპაჟის წევრზე, თუმცა მათი კანონების შეცვლა შესაძლებელია მოთამაშეების მიერ სხვადასხვა გზებით).

მოთამაშეების უმეტესობა ჩნდება სადგურზე რაუნდის დასაწყისში, და ისინი მუშაობენ თავისი პროფესიის მიხედვით. თუმცა, იმის მიხედვით თუ რა რეჟიმია არჩეული რაუნდის განმავლობაში, შესაძლებელია რომ შემთხვევით იყოს არჩეული ერთი ან რამდენიმე მოთამაშე "ანტაგონისტათ". ანტაგონისტები შესაძლებელია იყვნენ ჩვეულებრივი მოთამაშეები საიდუმლო დავალებებით და აღჭურვილობებით, ბოროტმოქმედი ხელოვნური ინტელექტი, და სხვადასხვა მონსტრები.

## რესურსები ინტერნეტში
* Space Station 13 US Gamer-ზე 
* დინ ჰოლი SS13-ის შესახებ

## სქოლიო 
კატეგორია:როლური ვიდეო თამაშები
კატეგორია:ღია კოდის მქონე ვიდეო თამაშები
კატეგორია:2003 წლის ვიდეო თამაშები
კატეგორია:Linux-ის თამაშები
კატეგორია:Windows-ის თამაშები
კატეგორია:სამეცნიერო ფანტასტიკური ვიდეო თამაშები
კატეგორია:ინდი-თამაშები
კატეგორია:მასიური მრავალმოთამაშიანი ონლაინ როლური თამაში
Computer Gaming World

***Computer Gaming World*** (შემოკლებით **CGW**) — ამერიკული ვიდეო თამაშების ჟურნალი, რომელიც გამოიცემოდა 1981-2006 წლებში. იგი აქვეყნებდა სიახლეებს ვიდეო თამაშების შესახებ, მიმოხილვებსა და პრევიუებს. დაარსდა რასელ საიპის მიერ. 

1993 წელს საიპმა ჟურნალი მიჰყიდა კომპანია Ziff Davis-ს. უკანასკნელი ნომერი გამოიშვა 2006 წლის ნოემბერს. არსებობის განმავლობაში სულ გამოიცა 268 ნომერი.

2000-იანი წლების დასაწყისში მისი ტირაჟი დაახლოებით 300 000-მდე შეადგენა, რითაც ის მხოლოდ მცირედით ჩამორჩებოდა ბაზრის ლიდერ PC Gamer-ს. თუმცა, ამ ეპოქის ჟურნალების უმეტესობის მსგავსად, სარეკლამო შემოსავლების სწრაფად ინტერნეტში გადასვლამ გამოიწვია მისი შემოსავლების კლება. 2006 წელს Ziff-მა განაცხადა, რომ ჟურნალი გადაკეთდებოდა „Games for Windows“-ად, შემდეგ მხოლოდ ონლაინ ფორმატზე გადავიდოდა, საბოლოოდ კი იმავე წლის ბოლოს მთლიანად დაიხურა.

## რესურსები ინტერნეტში
* The Computer Gaming World Museum 
* CGW on the 1UP Network 

## სქოლიო
კატეგორია:ამერიკული ვიდეო თამაშების ჟურნალები
კატეგორია:გაუქმებული ამერიკული კომპიუტერული ჟურნალები
კატეგორია:1981 წელს დაფუძნებული ჟურნალები
კატეგორია:ამერიკული ყოველთვიური ჟურნალები
კატეგორია:Origins Award-ის გამარჯვებულები
ალ-მაჰთასი

**ალ-მაჰთასი** () — არქეოლოგიური ძეგლი იორდანიაში. მდებარეობს მდინარე იორდანეს აღმოსავლეთ ნაპირზე, მკვდარი ზღვიდან 9 კილომეტრში. მიჩნეულია იესო ქრისტეს ნათლობის ადგილად.

არქეოლოგიური ძეგლი შედგება ორი ობიექტისაგან: ტელ-ელ-ჰარარი, აგრეთვე ცნობილი როგორც „ილია წინასწარმეტყველის ამაღლების ბორცვი“ და რაიონი სადაც მდებარეობს იოანე ნათლიმცემლის სახელობის ეკლესია.

ძეგლი ამჟამად მცირე წყალსატევია, რომელიც არანაირად არაა დაკავშირებული მდინარე იორდანესთან, თუმცა ბიზანტიური ნაგებობების შემორჩენილი ნანგრევები მიუთითებს იმაზე, რომ ძეგლი მინიმუმ VI საუკუნიდან არსებობს.  მიუხედავად იმისა, რომ აქ გათხრები მხოლოდ 1996 წელს დაიწყო, უკვე აღმოჩენილია ორი ათეული უძველესი ტაძარი. აღდგენილია იოანე ნათლისმცემელის სახელობის ტაძარი.

2015 წლიდან არქეოლოგიური ძეგლი იუნესკოს დაცვის ქვეშაა. XXI საუკუნიდან ალ-მაჰთასი მომლოცველობის ცენტრი გახდა.

## სქოლიო
კატეგორია:მსოფლიო მემკვიდრეობის ძეგლები იორდანიაში
კატეგორია:იესო ქრისტე
მიჰრან აკობიანი

**მიჰრან აკობიანი** (; დ. 18 თებერვალი, 1984) — სომეხი მოქანდაკე, ვიკიპედიის პირველი მონუმენტის ავტორი.

## ბიოგრაფია
მიჰრან აკობიანი დაიბადა 1984 წლის 18 თებერვალს, სტეფანაკერტში. მისი მამა, მოქანდაკე არმენ აკობიანი (1941-1990) მთიანი ყარაბაღის ომში გარდაიცვალა. 2000-2006 წლებში, მიჰრან აკობიანი ერევნის სახელმწიფო სახვითი ხელოვნების აკადემიაში სწავლობდა, სკულპტურის ფაკულტეტზე . შემდეგ, იგი საკუთარი პროფესიით მუშაობდა სომხეთსა და რუსეთში, ამასთანავე, მონაწილეობა მიიღო სტეფანაკერტსა და ერევანში გამართულ გამოფენებში.

2001 წელს, იგი მთიანი ყარაბაღის რესპუბლიკის მხატვართა კავშირის წევრი გახდა. 2011 წელს, აკობიანმა მონაწილეობა მიიღო შუშაში გამართულ სკულპტურის საერთაშორისო სიმპოზიუმში. მისი შექმნილი მონუმენტები ძირითადად ქვის, ხის ან ბრინჯაოსგანაა შექმნილი. 2010-2013 წლებში, იგი სლუბიცეში,  Collegium Polonicum-ში პოლონურ ფილოლოგიას სწავლობდა. 2012 წელს, მან პოლონური „კულჩიკის ფონდიდან“ სტიპენდიები მოიპოვა.

აკობიანი ასევე მუშაობს ანიმაციური ფიგურების შექმნაზეც. მისი ერთ-ერთი ნამუშევრისთვის — „ქოლგა“, ლეონიდ ენგიბაროვის მოთხრობის მიხედვით, 2013 წელს, მოსკოვში, მან მოკლემეტრაჟიან ფილმთა ფონდისგან აუდიტორიის ჯილდო მოიპოვა.

## ვიკიპედიის მონუმენტი
Collegium Polonicum-ის დირექტორის, კრისტოფ ვოიჩეხოვსკის დავალებით, მიჰრან აკობიანმა სლუბიცეში ვიკიპედიის პირველი მონუმენტი შექმნა. 2014 წლის 22 ოქტომბერს, მონუმენტი ქალაქ სლუბიცეში, ფრანკფურტის მოედანზე აღიმართა. მისი ღირებულება შეადგენს 62 000 ზლოტს (11 000 ევროს), რომელიც გაიღო ადგილობრივმა მუნიციპალიტეტმა.

## გალერეა

Wikipedia_Monument_3.JPG|ვიკიპედიის მონუმენტი.
The unveiling of the Wikipedia monument 33.JPG|ვიკიპედიის მონუმენტის აღმართვა.
Ciszewicz+Hakobyan+Wojciechowski.jpg|მიჰრან აკობიანი სლუბიცეს მერთან და კრისტოფ ვოიჩეხოვსკისთან ერთად.

## რესურსები ინტერნეტში
* Website of Mihran Hakobyan
* Works of Mihran Hakobyan 
* *Pierwszy na świecie pomnik Wikipedii stanął w Słubicach.*
*The author of Wikipedia first monument

## სქოლიო
კატეგორია:დაბადებული 1984
კატეგორია:სომეხი მოქანდაკეები
კატეგორია:დაბადებული 18 თებერვალი
კატეგორია:მხატვრები ანბანის მიხედვით
კატეგორია:ცოცხალი ადამიანები
აკა მორჩილაძე სარბიელში 1

**„აკა მორჩილაძე სარბიელში 1“** (1995-1997 წწ.) — ქართველი მწერლის აკა მორჩილაძის 1995-2009 წლებში, სპორტულ ჟურნალ „სარბიელში“ გამოქვეყნებული სტატიების პირველი კრებული.

## ათტომეული 
აკა მორჩილაძე, იგივე გიო ახვლედიანი 1995-2009 წლებში მუშაობდა სპორტულ ჟურნალ „სარბიელში“ ე.წ. მესვეტედ და სხვადასხვა ფსევდონიმით აქვეყნებდა სტატიებს სპორტის თითქმის ყველა სახოების შესახებ. მის სტატიებში განსაკუთრებული აქცენტი კი ფეხბურთზე არიას გაკეთებული. 2012 წელს ჟურნალ „სარბიელის“ რედაქტორის ზურაბ მეძველიას იდეით შეიკრიბა და გამოიცა აკა მორჩილაძის, სხვადასხვა დროს დაწერილი სტატიები, რომელმაც ათი ტომი შეადგინა. 2013 წელს გამოიცა სტატიების კრებული მეორე ნაწილიც „აკა მორჩილაძე სარბიელში 2“, სადაც 1998-2001 წლებში გამოქვეყნებული სტატიები შევიდა.

## რესურსები ინტერნეტში
*ბაკურ სულაკაურის გამომცემლობა - „აკა მორჩილაძე სარბიელში 1“
*საბა - ელექტრონული წიგნების სახლი - „აკა მორჩილაძე სარბიელში 1“

კატეგორია:აკა მორჩილაძის ნაწარმოებები
PC Gamer

thumb|300პქ|*PC Gamer*-ის ლოგო, რომელიც გამოიყენება ორივე ვერსიისთვის.
***PC Gamer*** — ყოველთვიური ჟურნალი დაარსებული 1993 წელს ქალაქ ბათში, გაერთიანებული სამეფოში, რომელსაც გამოსცემს კომპანია Future plc. იგი, ძირითადად, ორიენტირებული არის პერსონალურ კომპიუტერულ თამაშებზე. ჟურნალი მოიცავს სიახლეებს ვიდეო თამაშების ინდუსტრიიდან, PC თამაშების პრევიუებსა და მიმოხილვებს, ასევე აპარატულ უზრუნველყოფასთან, მოდებთან და კლასიკურ თამაშებთან დაკავშირებულ თემებს

ჟურნალის აქვს რამდენიმე რეგიონული გამოცემა, ესენია: მალაიზიური, რუსული, ესპანური და შვედური, რომლებსაც, მეტნაკლებად გააჩნიათ საკუთარი მასალები. აშშ-სა და ბრიტანეთის გამოცემები არის ყველაზე მეტად გაყიდვადი ჟურნალები თავიანთ ქვეყნებში.

## გამოცემები
არსებობს ჟურნალის ორი ძირითადი გამოცემა: ბრიტანული (*PC Gamer UK*) და ამერიკული (*PC Gamer US*). ორივე ვერსია გამოიცემა კომპანია Future plc-ის მიერ. ბრიტანული ვერსია დაარსდა 1993 წლის ნოემბერს, ხოლო მისი დაძმობილებული ამერიკული ვერსია - 1994 წლის ივნისს.

არსებობს რამდენიმე რეგიონული გამოცემა, რომლებიც იყენებს ამ ორი ძირითადი გამოცემების მასალებს, მაგალითად, რუსეთი და მალაიზია, რომლებიც იყენებენ ბრიტანული ვერსიის მასალებს, ხოლო შვედური ფესვებს იღებს ამერიკული ვერსიიდან, თუმცა იგი იქცა დამოუკიდებელ ჟურნალად, გამომდინარე იქიდან, რომ შვედეთში PC თამაშები უფრო პოპულარულია ვიდრე კონსოლის თამაშები, რამაც განაპირობა, ის რომ აღნიშნულ ვერსიას გაჩნია საკუთარი მასალები. რაც შეეხება ავსტრალიურ გამოცემას, იგი დაარსდა 1998 წლის აგვისტოს და გამოიცემოდა Conspiracy Publishing-ის მიერ, თუმცა 2004 წლის შუა პერიოდში ჟურნალმა შწყვიტა არსებობა. ასევე არსებობს ესპანური ვერსია სახელწოდებით *"PC Juegos y Jugadores"*.

ორივე ამერიკული და ბრიტანული ჟურნალები გამოიცემა წელიწადში 13-ჯერ (დეკემბრის თვეში ორჯერ).

## მიმოხილვის სისტემა
*PC Gamer*-ი მიმოხილვა იწერება ჟურნალის რედაქტორებისა და თვისუფალი მკითხველების მიერ და განისაზღვრება პროცენტული შკალით. აშშ-ის გამოცემაში, დღემდე, არცერთ თამაშს არ მიუღია 98%-ზე მეტი შეფასება. (''Sid Meier's Alpha Centauri*, *Half-Life 2* და*Crysis*), მაშინ როდესაც ბრიტანულ გამოცემას არასდროს, არცერთი თამაშისთვის არ მიუნიჭებია 96%-ზე მეტი. (*Kerbal Space Program*, *Civilization II*, *Half-Life*, *Half-Life 2*, *Minecraft*, *Spelunky* და *Quake II*

ბრიტანულ ვერსიაში რიცხობრივად ყველაზე დაბალი შეფასება 2% მიიღო თამაშმა *Big Brother 1*, ამას მოჰყვა გაგრძელება *Big Brother 2*, რომელმაც ასევე მიიღო დაბალი შეფასება. 225 ნომერში, 2013 წლის აგვისტოს მიმოხილველებმა ვიედო თამაშ *Leisure Suit Larry: Magna Cum Laude*-ის დაუწერეს 3%. აშშ-ის გამოცემაში ყველაზე დაბალი შეფასება დაფიქსირდა 4%, რომელიც მიიღო *Mad Dog McCree''.

## რესურსები ინტერნეტში
## სქოლიო
კატეგორია:1993 წელს დაარსებული ჟურნალები
კატეგორია:სახლის კომპიუტერების ჟურნალები
კატეგორია:ამერიკული ყოველთვიური ჟურნალები
კატეგორია:ბრიტანული კომპიუტერული ჟურნალები
კატეგორია:ამერიკული კომპიუტერული ჟურნალები
კატეგორია:ბრიტანული ვიდეო თამაშების ჟურნალები
კატეგორია:ამერიკული ვიდეო თამაშების ჟურნალები
კატეგორია:ყოველთვიური ბრიტანული ჟურნალები
დავით კოვზირიძე

**დავით კოვზირიძე** (ცნობილია როგორც — **მძიმე კაცი**) — ქართველი მწერალი და ჟურნალისტი.

## კარიერა 
დავით კოვზირიძე 1998 წლიდან ჟურნალისტად მუშაობს. წერდა სპორტულ ჟურნალ „ათიანში“. არის ჟურნალ ტაბულას მესვეტე. არის ავტორი და წამყვანი გადაცემა „მძიმე კაცთან“, რომელიც 2012 წლიდან ინტერნეტ პორტალ new.ge-ზე, ხოლო 2013 წლიდან — ტელეკომპანია ტაბულაზე გადის. 2011 წელს გამოიცა მისი პირველი რომანი „გელუჩა". 

## აქტივიზმი 
დავით კოვზირიძე, ასევე, არის „2 ივნისის მოძრაობის“ აქტივისტი. მოძრაობის ძირითადი მოთხოვნა მარიხუანის დეკრიმინალიცაზიაა. თითქმის ყველა გადაცემაში, „მძიმე კაცი“ სტუმრებს ეკითხება მარიხუანის მოწევის გამოცდილებაზე, მის დეკრიმინალიზაციაზე და ა.შ.

## გამოცემები 
* „გელუჩა“ ბაკურ სულაკაურის გამომცემლობა — 2011 წელი

## რესურსები ინტერნეტში 
* დავით კოვზირიძე - „აი ია“
* დავით კოვზირიძე - „პასი“

## სქოლიო
კატეგორია:ქართველი მწერლები
კატეგორია:ქართველი ჟურნალისტები
იმპერიუმი

**იმპერიუმი** () — რომის სახელმწიფოს უმაღლესი სამხედრო–სამოსამართლო და ადმინისტრაციული ხელისუფლება, რომელიც ადრე მეფეს ეკუთვნოდა, ხოლო რესპუბლიკის შექმნის შემდეგ მაგისტრატებს (დიქტატორი, კონსული, პრეტორი, ცენზორი, ედილი, კვესტორი) უნაწილდებოდა.

## ლიტერატურა 
კატეგორია:რომაული სამართალი